Gabriel Ferrater

Gabriel FERRATER i Soler [ɡəβɾiˈɛl fərəˈte] (n. la 20-an de majo 1922 en Reus ; m. la 27-an de aprilo 1972 en Sant Cugat del Vallès ) estis hispana poeto, tradukisto, literaturrecenzisto kaj lingvisto. 

 Verkado 
Lia poezio havas kontaktojn kun la verkoj de Thomas Hardy, W. H. Auden, Shakespeare, Bertolt Brecht kaj Ausiàs March. Erotiko kaj nostalgio pri perdita tempo estas konstantaj temoj en lia verkaro. Aliflanke, en siaj poeziaj produktadoj, Ferrater reprezentas la volon regeneri la katalunan literaturan sistemon dum la postmilita periodo, kies obskurantismon li abomenis. Lia poezio estis verkita dum la tuta sesdeka jardeko, dum la ŝanĝo en estetika polusiĝo inter la post-simbolisma tradicio kaj la emerĝanta historia realismo. Ne estis intereso pri lia poezio ĝis la fino de la sepdekaj jaroj, kiam historia realismo komencis perdi gravecon, kaj liaj verkoj estis aprezataj kiam li mortis.

Ferrater skribis tri verkojn de poezio: Da nuces pueris (1960), Menja't una cama (1962), kaj Teoria dels cossos (1966). Poste, li verkis plurajn novajn poemojn, kompilante 114 poemojn en la verko Les dones i els dies. La aŭtoro verkis ankaŭ krimromanon kun la titolo Un cuerpo, o dos, kun la verkisto kaj pentristo José María de Martín.

La tri poemaroj de Ferrate reprezentas liajn poemojn de 1958 ĝis 1969. Li aktive laboris kiel literatura kritikisto, tradukisto de fikcio kaj scienca literaturo el la germana, franca, angla kaj aliaj lingvoj (Kafka, Leon Polyakov, Ernst Gombrich ; Hemingway, Malamud, Chomsky; Choderlos de Laclos, Samuel Beckett ; Gombrowicz kaj aliaj).

Lia poezio karakteriziĝas per metro kaj ironio. Lia poezio karakteriziĝas per realismo, la uzo de ĉiutagaj temoj kaj parolturnoj, kaj distanco de la retorikaj kaj artefaritaj esprimformoj karakterizaj por hispanida poezio de la 1960-aj jaroj.

En lia verkaro, ni povas distingi tri etapojn: poezion kiu fokusiĝas al literaturo; unu en kiu la aŭtoro traktas la temon de socia observado; kaj finan etapon kiu havas plurajn subetapojn: unu en kiu li diskutas siajn personajn spertojn, ankaŭ traktas morton kaj moralecon, kaj pripensas la paso de la tempo. En alia subetapo, Ferrater pripensas amon kaj erotikon, oftan temon en lia poezio. 

 Referencoj 

 Eksteraj ligiloj 

 Poezio
 Ferrater at Visat, revista digital de literatura i traducció del PEN  (en la angla, hispana, kataluna kaj franca)
 Artikolo ĉe la Enciclopèdia Catalana

Kategorio:Katalunaj poetoj
Kategorio:Katalunlingvaj verkistoj
Kategorio:Katalunaj lingvistoj
Kategorio:Sinmortigintoj